laion/Wikipedia-Exotic huggingface dataset:
זבולון תוחמן

זבולון תוחמן (טוּכמַן) (1913 – 13 באוגוסט 1971) היה מנהל הגימנסיה העברית בירושלים בשנים 1956–1971 ומחברם של ספרי לימוד רבים במתמטיקה. זבולון בן יצחק טוכמן נולד ב-1913 בביאליסטוק, ועלה לארץ ישראל ב-1933. למד באוניברסיטה העברית בירושלים מתמטיקה ופיזיקה, וב-1942 סיים לימודי תואר מוסמך. ב-1945 התקבל לעבודה כמורה למתמטיקה בגימנסיה העברית בירושלים, וב-1956 התמנה לתפקיד המנהל החמישי של הגימנסיה. כיהן בתפקידו עד מותו, ב-1971. לאחר מותו, התמנה סגן המנהל, שמואל מיכאלי, למחליפו. תוחמן חיבר, לבדו וביחד עם חברו לסגל הגימנסיה, שרגא פייבל קלעי, כמה ספרי לימוד נודעים במתמטיקה. ספריהם, שנודעו בשם הקיבוצי "קלעי–תוחמן" – בנושאי אלגברה, אריתמטיקה, טריגונומטריה, גאומטריה אנליטית וחדו"א – זכו לפופולריות רבה בשנות ה-50 וה-60, יצאו במהדורות אחדות ושימשו כספרי הלימוד למקצועות הריאליים ברוב בתי הספר בארץ. היה חבר במספר רב של ועדות ממלכתיות בנושאי חינוך, בהן הוועדה הראשונה שבדקה את תוכניות הלימודים והנהיגה רפורמות בחינוך. תוחמן התגורר עם משפחתו בשכונת קריית משה בירושלים. היה אב לבן ובת. נפטר ב-1971 מסרטן, בגיל 58. נקבר בהר המנוחות. בנו יצחק תוחמן הוא חוקר אסטרופיזיקה תאורטית, פרופסור חבר לפיזיקה תאורטית באוניברסיטה העברית בירושלים. שלומי רוזנפלד, מאה שנות – סיפורה של הגימנסיה העברית בירושלים, הוצאת הגימנסיה העברית בירושלים, 2009. רשימת ספרי הלימוד של קלעי-תוחמן באתר מפעל הביבליוגרפיה העברי מת ד"ר ז. טוכמן, דבר, 15 באוגוסט 1971 זבולון תוחמן, דף שער בספרייה הלאומית The Hebrew University of Jerusalem, Jerusalem: Jerusalem Post Press, 1948, p. 199.
פרעה מונץ'

טרוי דונלד ג'ימרסון (באנגלית: Troy Donald Jamerson; נולד ב-31 באוקטובר 1972), ידוע גם בשם הבמה פרעה מונץ' (Pharoahe Monch), הוא ראפר אמריקאי. ידוע בעיקר בשל הליריקה וההגשה המורכבת שלו. מקור כינויו של ג'ימרסון הוא בובת הקוף מונצ'יצ'י. אחרי שעשה תספורת מוזרה שדומה ל"שימפנזה", בנות מהכיתה של מונץ' בתיכון לעיצוב ולאומנות שבניו יורק, התחילו לקרוא לו "מונצ'יצ'י", שיותר מאוחר זה קוצר ל"מונץ'". הוא אימץ את ה"פרעה" לאחר שפגש את Prince Po, עמיתו לצמד הראפ אורגניזד קונפיוז'ן. מונץ' הוציא שלושה אלבומים עם אורגניזד קונפיוז'ן. הם זכו לביקורות חיוביות מצד המבקרים, אך לא זכו לאותה הצלחה במכירות. בשל ההצלחה המועטה במכירות הצמד החליט להתפרק לאחר שהוציאו את אלבומם האחרון, The Equinox, בשנת 1997. לאחר התפרקות השותפות חתם מונץ' בחברת התקלטים העצמאית Rawkus Records. לאחר שהתארח באלבומים רבים, מונץ' הוציא את אלבום הסולו הראשון שלו, Internal Affairs, בשנת 1999. הסינגל הראשון באלבום, "Simon Says", הגיע למקום ה-97 במצעד בילבורד הוט 100. הסינגל הופיע בפסקול הסרטים "המלאכיות של צ'ארלי" ו"חדר לחץ", שהוקרנו בשנת 2000. למרות ההצלחה של הסינגל, הסינגל עורר מחלוקת כשמונץ' סימפל את ההוק של השיר Gojira Tai Mosura של המלחין Akira Ifukube. השימוש הלא ברור בסימפול גרם להפסקה בהפצת האלבום. ב-2000 התארח יחד עם נייט דוג בשיר "Oh No" של הראפר מוס דף, מאלבום קומפלציה הרביעי של הלייבל Lyricist Lounge 2 ,Rawkus Records. ב-2001 הוא שחרר את השיר "Fuck You" לפסקול של הסרט "יום אימונים מסוכן" ועשה את שיר הנושא של המשחק Madden NFL 2002. ב-2003 פרעה שחרר את הסינגל האחרון בחברת ההקלטות Agent Orange" ,Rawkus Records". מונץ' חתם בחברת ההקלטות Street Records Corporation, שבה חתומים וו טאנג קלאן, דוד באנר ו-Terror Squad. ביוני 2007 מונץ' שחרר את אלבומו השני, Desire. הסינגל "Push" ששוחרר יחד עם הבי סייד שלו "Let's Go", הופק על ידי פרעה מונץ'. הקליפ של הסינגל והסינגל שוחררו בסוף ספטמבר 2006. בפברואר 2007 מונץ' שחרר את הקליפ השני מהאלבום "When the Gun Draws" בפסטיבל המוזיקה שבברוקלין. הקליפ האחרון מהאלבום נעשה לשיר "Desire", שצולם בניו זילנד. ב-9 ביולי 2010, פרעה מונץ' שחרר את הסינגל הראשון מהאלבום (W.A.R. (We Are Renegades, שנקרא "Shine". הסינגל הופק על ידי דיאמונד די וכלל קולות רקע של מלה מצ'ינקו. במרץ ב-2011 מונץ' שחרר את אלבומו השלישי, (W.A.R. (We Are Renegades, שבו התארחו האומנים: רויס דה "9'5, אימורטל טכניק, מיסטר פורטר ואומנים נוספים. ב-2011, פרעה מונץ' שפט בתוכנית Ultimate MC, יחד עם רויס דה "9'5, שון פריס, Planet Asia ו-Organik. 2013 - (P.T.S.D. (Post Traumatic Stress Disorder 2006 - The Awakening מדיה וקבצים בנושא פרעה מונץ' בוויקישיתוף אתר האינטרנט הרשמי של פרעה מונץ' פרעה מונץ', ברשת החברתית פייסבוק פרעה מונץ', ברשת החברתית אקס (טוויטר) פרעה מונץ', ברשת החברתית אינסטגרם פרעה מונץ', סרטונים בערוץ היוטיוב פרעה מונץ', במסד הנתונים הקולנועיים IMDb (באנגלית) פרעה מונץ', באתר אפל מיוזיק (באנגלית) פרעה מונץ', באתר ספוטיפיי פרעה מונץ', באתר AllMusic (באנגלית) פרעה מונץ', באתר MusicBrainz (באנגלית) פרעה מונץ', באתר דיזר פרעה מונץ', באתר Yandex.Music (ברוסית) פרעה מונץ', באתר Discogs (באנגלית) פרעה מונץ', באתר Songkick (באנגלית) פרעה מונץ', באתר Genius פרעה מונץ', באתר בנדקמפ פרעה מונץ', באתר בילבורד (באנגלית)
בוסקה

האם התכוונתם ל... בוסקה (עיירה) (אנ') – בקונאו שבאיטליה ויסנטה דל בוסקה – כדורגלן ספרדי פייר בוסקה (אנ') – גנרל צרפתי פרד בוסקה – שחיין צרפתי רנה בוסקה – מדינאי צרפתי
אמרי נועם

"אמרי נועם" (או "אמרי נעם") הוא שמם של ספרים אחדים של ספרות תורנית. האם התכוונתם ל... "אמרי נועם" - פירוש לתורה מאת יעקב דילישקאש בן המאה ה-14 (הספר, באתר HebrewBooks) "אמרי נועם" - פירוש של הגר"א על מסכת ברכות וחלקים נוספים מהתלמוד הבבלי (הספר, באתר HebrewBooks) "אמרי נועם (דז'יקוב)" - חיבורו העיקרי של רבי מאיר הורוביץ הרבי מדז'יקוב, שנודע על שם ספרו בכינוי "האמרי נועם" (הספר, באתר HebrewBooks) "אמרי נועם" - דרושים לחגים מאת הרב הלל מפאריץ' (הספר, באתר HebrewBooks) "אמרי נועם" - ספר הלכה להתיר את אכילת דג השטירל, מאת הרב אהרן חורין, שיצא לאור בשנת 1798 (הספר, באתר HebrewBooks) "אמרי נועם" - ספר דרושים מהרב מתתיהו צוימן, רב בניו יורק, ה'תרע"ז (הספר באתר HebrewBooks). "אמרי נועם" - ספר ויכוח בין רבי יחזקאל לנדא, ה"נודע ביהודה" לרבי יעקב שמשון משיפיטובקה. צ'רנוביץ תרמ"ד. "אמרי נועם" - ספר מאת הרב אברהם מאיר אשכנזי, רבה של להויסק "אמרי נועם" - שו"ת מאת הרב יואב רוזנבוים שכיהן כרב בזרנופצא, צעהלים, אונסדורף וסאנטוב. הודפס במונקץ' ב-1884. "אמרי נועם", ספר מאת הרב שמואל זאב וואלף, שיצא לאור בשנת תרצ"ו (הספר, באתר HebrewBooks) "אמרי נועם על התורה והמועדים" - חיבורו של הרב יורם אברג'ל "אמרי נעם", על פירוש המשנה של הרמב"ם למסכתות כתובות, גיטין וסוטה (עם המקור הערבי) מאת הרב נעם בלזם (הספר) ישיבת אמרי נועם – ישיבה קטנה חרדית בירושלים אמרי נועם ב"בית עקד ספרים".
ג'וליאן דה-פרייטס

ג'וליאן דה-פרייטס (באנגלית: Julian Mignon de Freitas;‏ 26 ביולי 1889–1952) היה שופט בריטי שכיהן בארץ ישראל בתקופת המנדט הבריטי. ישב בדין בבית המשפט העליון המנדטורי, כאחד מהרכב שלושת השופטים שדנו בערעורו של אברהם סטבסקי, מנאשמי משפט רצח ארלוזורוב, על הרשעתו בבית המשפט לפשעים חמורים, שבגינה נגזר עליו עונש מוות. ג'וליאן דה פרייטס נולד בשנת 1889 בעיר ברנטפורד (אנ') בחבל מידלסקס (אנ') באנגליה. בשנים 1904–1909 למד באוניברסיטת קיימברידג'. במלחמת העולם הראשונה שירת כסרן ברגימנט של גלוסטר. ראשית הקריירה שלו בשירות הקולוניאלי הבריטי הייתה במשטרת גמביה. לארץ ישראל הגיע בשנת 1928 ונתמנה לנשיא מחוזי מחליף. בתפקידו כיהן בין השאר כשופט בבית המשפט המחוזי בירושלים, ואף היה לתקופה קצרה במינוי כשופט בריטי שלישי בבית המשפט לערעורים. במרץ 1930 מונה לנשיא בית המשפט המחוזי בחיפה. באוקטובר 1931 הוא שב לכהן כנשיא המחוזי בירושלים. בסוף 1933 הוא שב לארץ ישראל מחופשה כדי לכהן כנשיא המחוזי בשכם. באוגוסט 1934 סיים השופט דה פרייטס את תפקידו בארץ ישראל ויצא למצרים על מנת לכהן כשופט בבתי המשפט המעורבים במצרים (אנ'), טריבונלים מיוחדים ששפטו בהם שופטים מצרים וזרים, בעיקר בריטים. על שירותו בשירות הקולוניאלי הבריטי זכה השופט דה פרייטס לתואר אביר במסדר האימפריה הבריטית, ה-OBE. השופט דה פרייטס ישב בדין במשפטים חשובים שהסעירו את הציבור בארץ ישראל. ב-23 באוגוסט 1929, במהלך מאורעות תרפ"ט, התנפלו פורעים על בית משפחת מקלף במוצא, ורצחו חמישה מבני המשפחה. הילד מרדכי מקלף, מי שיהיה לימים רמטכ"ל צה"ל הוא אחד הניצולים היחידים. הוריו ושלושה משמונת אחיו נרצחו. הרצח זעזע את היישוב העברי. החשודים הרצח הובאו לדין בדצמבר 1929 לדין. הרכב השופטים כלל את נשיא בית המשפט העליון המנדטורי (כתוארו אז "זקן השופטים") ואת השופט דה פרייטס. ב-26 בינואר 1930 החליט בית המשפט לזכות את הנאשמים בנימוק כי אשמתם לא הוכחה מעבר לספק סביר. כאשר קהל הערבים שהתקהל מחוץ לבית המשפט, שבו היו גם בני משפחות הנאשמים, שמע את גזר הדין, פרצו מפיהם קריאות "תחי ממשלת פלסטין". הציבור היהודי זעם על גזר הדין המזכה וראה בו משום עיוות הדין. השופט דה פרייטס דן גם במשפטם של הפורעים שרצחו בעת הטבח בחברון ב-24 באוגוסט 1929 בני שתי משפחות של יהודים, משפחת אבושדיד ומשפחת גוזלן. בפברואר 1930 הובאו שמונה מהמשתתפים בטבח לדין בפני השופטים אוון קורי ודה פרייטס. ב-20 במרץ 1930 הוציאו השופטים את פסק דינם. שלושה מן הנאשמים זוכו על ידם מחוסר ראיות ואילו את חמשת הנותרים הרשיעו וגזרו עליהם עונש מוות. דה-פרייטס ישב בדין בבית המשפט לעניינים פליליים בשכם במשפטו של אבו ג'ילדה, שודד דרכים ערבי ששמו הפך למושג, שנדון עם שותפו למוות. דה-פרייטס גם ישב בהרכב השופטים בערעור של אברהם סטבסקי על הרשעתו ברצח ארלוזורוב, בו זוכה סטבסקי ב-20 ביולי 1934. בית משפט המחוזי בירושלים, דואר היום, 13 במרץ 1929 הזמנה, דבר, 25 בפברואר 1930 Appointments, פלסטיין בולטין, 18 ביולי 1929 Appointments, פלסטיין בולטין, 3 ביוני 1930 מינויים, דואר היום, 3 ביוני 1930 de Freitas J., פלסטיין בולטין, 1 בינואר 1931 Judge de Freitas in Jerusalem, פלסטיין בולטין, 8 באוקטובר 1931 ה' קריסול ממלא מקום נשיא ביה"ד המחוזי בירושלים, דואר היום, 28 ביוני 1933 חלופי הגברי בבתי המשפט המחוזיים, דואר היום, 10 בדצמבר 1933
מבחן (פירושונים)

האם התכוונתם ל... מבחנים לבני אדם (מבחן) מבחנים פסיכולוגיים וקוגניטיביים מבחני אישיות מבחן MMPI מבחן EPPS מבחן השלכה מבחן התפסת נושא מבחן סונדי מבחן בית-עץ-אדם מבחן בנדר מבחן TOVA מבחן ביילי מבחן הצבעים של לישר מבחנים תאורטיים (מבחני ידע / הבנה) מבחן רב-ברירתי מבחן ממוחשב מבחן אדפטיבי ממוחשב מבחן IQ בחינה פסיכומטרית בחינת בגרות מבחן חוץ מבחן פיז"ה מבחן וכסלר מבחן אינטליגנציה וכסלר לילדים מבחן אינטליגנציה וכסלר למבוגרים מבחן הסקר מבחן התאוג'יה מבחן TIMSS מבחן נהיגה עיוני מבחנים מעשיים מבחן בד מבחן נהיגה מעשי מבחנים מדעיים (מבחן (שיטה מדעית)) מבחן לחץ מבחן סטטיסטי (מבחן השערות) מבחן t מבחן כי בריבוע מבחן האוסמן מבחנים רפואיים וביולוגיים מבחן מנטו מבחן איימס מבחן שילינג מבחן רומברג מבחן אלן מבחן אפגאר מבחנים מתמטיים מבחן אוילר מבחני התחלקות מבחן לוקאס-להמר מבחן לוקאס-להמר למספרי מרסן מבחן ההשוואה מבחן AKS לראשוניות מבחן מילר רבין מבחני התכנסות לטורים מבחן M של ויירשטראס מבחנים אחרים מבחן טיורינג מבחן בוזגלו מבחן ויגמור מבחן אמילי
המחזה על דניאל

המחזה על דניאל (בלטינית: Ludus Danielis) הוא אחת משתי הדרמות הליטורגיות מימי הביניים המבוססות על הסיפור התנ"כי של דניאל בגוב האריות, שאחד מהם מלווה במוזיקה מונופונית. קיימים שני מחזות מימי הביניים על דניאל בגוב האריות. הראשון הוא אחד המחזות בספר המנגינות של פלרי, כתב יד מהמאה ה-13 המכיל עשר דרמות הליטורגית; הטקסט נכתב על ידי הילריוס המשורר, והוא לא כולל ליווי מוזיקלי. המחזה השני הוא דרמה מהמאה ה -13 עם מוזיקת מונופונית, שנכתבה על ידי תלמידים בבית הספר של קתדרלת בווה הממוקם בצפון צרפת. חלק גדול מהטקסט הוא פואטי ולא ליטורגי. הוא עוקב מקרוב אחר סיפורו של דניאל בחצרו של בלשאצר. המחזה השני חזר לבמה בשנת 1950 על ידי נח גרינברג, מנהל האנסמבל למוזיקה קדומה "פרו מוזיקה" בניו יורק, עם אינטרפרטציה באנגלית שנכתבה ובוצעה על ידי ויסטן יו אודן. האנסמבל הופיע והקליט במוזיאון מטרופולין לאומנות, יחד עם ילדי מקהלה של כנסיית ההשתנות כמושלים וחיילים. ההקלטה שוחררה על ידי חברת התקליטים "דקה", עם הערות מאת פול הנרי, ששרוול לאנג, ורמברט וייקלנד. מאז ההפקה בניו-יורק, נהנה המחזה מפופולריות רבה ונהיה נפוץ בקרב להקות שמתמחות במוזיקה עתיקה. נקודת ציון חשובה נוספת בהיסטוריה של התעוררות המודרנית של "דניאל" הייתה ההפקה של הקאמרטה של בוסטון ב-1985, שבוימה על ידי אנדריאה פון רם, עם הפקה מוזיקלית של יואל כהן. ספר דניאל המשתה של בלשאצר (וידאו), סרטון באתר יוטיוב סקירה של המחזה באתר המוזיאון
מילניום פלקון

מילניום פלקון (באנגלית: Millenium Falcon; בתרגום חופשי: בז אלף השנים) היא החללית של האן סולו ביקום הבדיוני המתואר בסדרת סרטי מלחמת הכוכבים. האן סולו זכה בה במשחק קלפים מלאנדו קלריסיאן. למרות יכולת תמרון עילאית ומהירות הטיסה המרשימה, המילניום פלקון סובלת מתקלות חוזרות ונשנות במנוע העל-חלל שלה עקב בלאי גבוה ותחזוקה נמוכה. מילניום פלקון גדולה יותר מחללית x-wing ואורכה כ-34 מטרים. תא הטייס נמצא בצד הימני של החללית ובו ארבעה מושבים. בתוך החללית יש פינת ישיבה עם שולחן עגול. בנוסף בחללית יש מיטה לפצועים (לוק סקייווקר שוכב במיטה לאחר שדארת' ויידר כרת את ידו בסרט החמישי - האימפריה מכה שנית). ישנם תאים סודיים במילניום פאלקון ששימשו את האן סולו להברחת סחורות ובהם הוא מתחבא כאשר החללית נגררת לתוך כוכב המוות. המילניום פאלקון נחשבת על פי האן סולו לחללית המהירה ביותר ביקום והוא מעיד כי היא יכולה לטוס במהירות של פי 1.5 ממהירות האור. מילניום פלקון חמושה בשני תותחי לייזר נשלטים ידנית, ובסרט החמישי נעשה שימוש בתותח לייזר הפועל ללא שליטת בני אדם. החללית כוללת שדה מגן (Deflector Shield). מילניום פלקון משמשת את האן סולו וברית המורדים. היא עמידה יותר מחללית x-wing (ירייה אחת של חללית אויב מחסלת x-wing אבל לא מחסלת את מילניום פלקון) ולכן היא טובה למשימות מיוחדות. לפני שהאן סולו הצטרף לברית המורדים, הוא השתמש בחללית להברחות לא חוקיות. החללית היא גם מקום מגוריהם של האן סולו וצ'ובאקה (טייס המשנה של המילניום פלקון). מילניום פלקון נפוצה ב"לגו מלחמת הכוכבים". ישנם שני דגמים: לגילאי 14 ודגם גדול לגילאי 16. יש גם דגם מיניאטורי שמורכב מחלקים בודדים. דגם של המילניום פאלקון נכלל בין הצעצועים המצורפים לארוחת ילדים במקדונלד'ס בסמוך ליציאת סרטים בסדרה, לצד בובות של דמויות נוספות. בסרט "מלחמת הכוכבים - פרק 4: תקווה חדשה", נבנה דגם חלקי בגודל מלא בשביל הסצנה בה המילניום פלקון נמצאת על כוכב המוות. בנוסף, נבנה דגם באורך 5 מטר בשביל הסצנות שבהן המילניום פלקון טסה בחלל. בסרט "מלחמת הכוכבים - פרק 5: האימפריה מכה שנית", נבנה דגם בגודל מלא שלם. בנוסף נבנה עוד דגם באורך 5 מטר בשביל הסצנות שמתרחשות בחלל וגם נבנה דגם קטן שמשמש לסצנה שבה המילניום פלקון עוגנת בפריגטת הרפואה. בסרט "מלחמת הכוכבים - פרק 6: שובו של הג'די", השתמשו בדגמים של הסרט הקודם. מדיה וקבצים בנושא מילניום פלקון בוויקישיתוף מה יש בתוך המילניום פלקון?, סרטון אנימציה באתר יוטיוב (אורך: 7:35), 18 בדצמבר 2019 (באנגלית) What's inside the Millennium Falcon? (Star Wars), נבדק ב-2022-07-20
שרבור

שרבור-אוקטביל (בצרפתית: Cherbourg-Octeville) היא עיר נמל וקומונה צרפתית במחוז מאנש שבחבל נורמנדי, צרפת. העיר מורכבת מאיחוד של הערים שרבור ואוקטביל שבוצע ב-28 בפברואר 2000 והודות לו, היא העיר המאוכלסת ביותר במחוז והשנייה בחבל כולו, אחרי קן. מנמל העיר יוצאים קווי מעבורת לפורטסמות' שבאנגליה ולאי ג'רזי. כמו כן, שוכן בעיר בסיס גדול ונמל של הצי הצרפתי. בשנת 56 לספירה כבש צבא רומי בהנהגת קווינטוס טיטוריוס סבינוס את כל חצי האי. העיר הייתה כנראה התיישבות קלטית, אך אין עליה מידע רב. במאה ה-5 עבר האזור לרשות כלוביס הראשון מלך הפרנקים. במאה ה-8 פלשו הוויקינגים לאזור, התיישבו באתר שבו העיר והקימו נמל. במאה ה-9 קיבלו השליטים הוויקינגים הכרה ממלך צרפת שארל התם, במה שנודע לאחר מכן כדוכסות נורמנדיה. לאחר שוויליאם הכובש, דוכס נורמנדי הוכתר למלך אנגליה, נחשבה נורמנדי לחלק מממלכתו. ב-1204 כבש פיליפ השני, מלך צרפת את נורמנדי ואף שבמלחמת מאה השנים החזירו האנגלים לרשותם את העיר, הוא נשאר לבסוף בידי צרפת. ב-1758, במסגרת במלחמת שבע השנים כבשו האנגלים את העיר שוב והרסו חלקים ממנה. במלחמות הנפוליאוניות בוצר הנמל מחשש לתקיפה אנגלית, כולל בניית מכשולים תת-ימיים. במלחמת העולם השנייה הייתה העיר תחת שלטון הגרמנים בצרפת של וישי והם ביצרו את החוף כחלק ממערך הביצורים שכונה החומה האטלנטית, ונועד למניעת פלישה מכיוון אנגליה. לאחר הפלישה לנורמנדי ב-6 ביוני 1944, עשו בעלות הברית מאמצים לכבוש את העיר במהירות במטרה להשתמש בנמל שלה להזרמת כוחות ואספקה נוספים. כיבוש העיר הסתיים ב-30 ביוני 1944. העיר נמצאת לחופו הצפוני של חצי האי קוטנטן שבולט מהיבשת לתוך תעלת למאנש ובין שני כפים שמהווים הגנה טבעית לנמל. מרחקה מפריז הוא 331 ק"מ, והכביש המהיר N13 מחבר ביניהן. מרחקה מבירת החבל, קן, הוא 123 ק"מ והגישה אליה היא באותו כביש. האקלים בעיר ממוזג והקרבה לאוקיינוס האטלנטי גורמת ללחות גבוהה ולבריזה חזקה. הטמפרטורה הממוצעת היא: בפברואר (החודש הקר)‏ 6.8 °C ובאוגוסט (החודש החם)‏ 16.7 °C. כמות המשקעים השנתית הממוצעת היא 692.3 מ"מ. לשרבור ארבע ערים תאומות: אנגליה פול, אנגליה צ'אד סאר, צ'אד רומניה דבה, רומניה גרמניה ברמרהאפן, גרמניה ספינות שרבורג מטריות שרבורג מדיה וקבצים בנושא שרבור בוויקישיתוף אתר האינטרנט הרשמי של שרבור מחוף יוטה לשרבור באתר ההיסטוריה של צבא ארצות הברית
אברהם קדרון

אברהם קִדרוֹן (19 בנובמבר 1919 – 7 בדצמבר 1982) היה איש מודיעין ודיפלומט ישראלי שכיהן כשגריר ישראל בפיליפינים (1965–1967), בהולנד (1976–1977), בבריטניה (1977–1979) ובאוסטרליה (1979–1982) וכמנכ"ל משרד החוץ (1973–1976). קדרון נולד בשם אברהם קרֶמֶר ב-1919 בפולין. בשנת 1934 עלה לארץ ישראל. למד לתואר ראשון בהיסטוריה של עם ישראל ובמדעי המדינה באוניברסיטה העברית בירושלים. הצטרף לארגון "ההגנה", שירת בש"י והפעיל סוכנים בקרב אנשי המנדט הבריטי והיה ראש הש"י בחיפה. קדרון היה מחוטפי אנשי האצ"ל יחיאל שרון, דניאל אטיאס וידידיה סגל. בצה"ל שירת כמפקד ש״מ/3 – היחידה לביטחון שדה ולריגול נגדי במודיעין הצבאי, בדרגת סרן, והיה מהחוקרים והשופטים שהוציאו להורג במשפט שדה את מאיר טוביאנסקי, על לא עוול בכפו. עם הקמת שירות החוץ ב-1949 הצטרף קדרון למשרד החוץ. מ-1950 כיהן כראש שלוחת רומא במחלקה המדינית של משרד החוץ, וב-1952 מונה לראש רשות הביון, הגופים שקדמו למוסד. ב-1954 מונה לקונסול בקפריסין, ב-1957 מונה לנספח לעיתונות בשגרירות ישראל בלונדון, ומ-1959 עד 1963 שימש ראש מחלקת המחקר במשרד החוץ וחבר ועדת ראשי השירותים. בתפקידו הבא כיהן כציר ישראל ביוגוסלביה, וב-1965 מונה לשגריר ישראל בפיליפינים וכיהן בתפקיד עד סוף 1967. ב-1968 שב קדרון לישראל ומונה לסמנכ"ל משרד החוץ לענייני מינהל, וב-1972 מונה למשנה למנכ"ל. בעקבות מעברו של מנכ"ל המשרד מרדכי גזית לכהונה כמנכ"ל משרד ראש הממשלה מונה קדרון במרץ 1973 למנכ"ל המשרד בפועל, ובמאי אותה שנה קיבל מינוי קבע. הוא כיהן בתפקיד במהלך מלחמת יום הכיפורים, והיה מהחותמים על הסכם הביניים בין ישראל למצרים 1975. בשנים 1976–1977 כיהן כשגריר ישראל בהולנד, ב-1977–1979 כשגריר בבריטניה. ב-1979 מונה לשגריר ישראל באוסטרליה, ונפטר ב-1982, במהלך כהונתו, באופן פתאומי. קדרון נקבר בהר המנוחות. הותיר את אשתו שושנה קדרון ואת שתי בנותיו. 'Kidron, Abraham,' in: International Who's Who, 1983-84, 1983, p. 713. מדיה וקבצים בנושא אברהם קדרון בוויקישיתוף יהודה סבוראי, נפטר אברהם קידרון, שגריר ישראל באוסטרליה, מעריב, 8 בדצמבר 1982 אילן כפיר, אברהם קידרון ז"ל יובא היום למנוחות, מעריב, 12 בדצמבר 1982 עדות אברהם קדרון בפני ועדת אגרנט, באתר ארכיון צה"ל ומערכת הביטחון אברהם קדרון מ"מ מנכ"ל משרד-החוץ, דבר, 18 במרץ 1973. "ההסכם הטוב ביותר שנחתם בין ישראל למדינה ערבית", דבר, 2 בספטמבר 1975; ישראל חתמה חתימה מלאה על הסכם הביניים עם מצרים, דבר, 12 באוקטובר 1975.
נפרדק קרושבאץ

מועדון הכדורגל נַפְּרֶדָק קְרוּשֵׁבָאץ (בסרבית קירילית: Фудбалски клуб Haпpeдaк Крушевац, Fudbalski klub Napredak Kruševac) הוא מועדון כדורגל סרבי, המשחק בעיר קרושבאץ שבסרביה. המועדון נוסד לאחר הקמת הרפובליקה הפדרלית הסוציאליסטית של יוגוסלביה. המועדון נוסד בדצמבר 1946 לאחר איחוד של 3 מועדוני כדורגל באזור. בשנת 1951 הצטרף לליגת העל היוגוסלבית וסיים את העונה במקום האחרון וירד לליגה השנייה ביוגוסלביה. בשנת 1955 הגיע לשמינית גמר הגביע היוגוסלבי והפסיד לקבוצת דינמו זאגרב. בעונות 1966/1967, 1968/1969 הגיע לרבע גמר הגביע היוגוסלבי והפסיד לקבוצות סרייבו והכוכב האדום בלגרד בהתאמה. בעונת 1970/1971 הגיע לשמינית גמר הגביע היוגוסלבי והפסיד לקבוצת FK בור. המועדון שיחק בליגה השנייה ביוגוסלביה עד עונת 1975/1976. מעונת 1976/1977 ועד עונת 1978/1979 המועדון שיחק לסירוגין עונה אחת בליגת העל ועונה אחת בליגה השנייה. בסוף עונת 1979/1980 סיים במקום הרביעי בליגת העל והעפיל לגביע אופ"א בעונת 1980/1981. המועדון הפסיד בסיבוב הראשון בגביע אופ"א לקבוצת דינמו דרזדן והודח מהטורניר. בעונה זו הגיע לשמינית גמר הגביע היוגוסלבי והפסיד לקבוצת הכוכב האדום בלגרד ובסוף העונה הגיע למקום האחרון בליגת העל היוגוסלבית וירד לליגה השנייה. בעונה הראשונה בליגה השנייה הגיע שוב לשמינית גמר הגביע היוגוסלבי והפסיד לקבוצת היידוק ספליט. המועדון שיחק בליגה השנייה עד עונת 1987/1988 שבסיומה עלה לליגת העל, שיחק עונה אחת בליגת העל וירד שוב לליגה השנייה. המועדון שיחק בליגה השנייה ביוגוסלביה מעונת 1989/1990 ועד עונת 1991/1992, העונה האחרונה בליגות של יוגוסלביה, בגלל התפרקות יוגוסלביה. בעונה זו הגיע לחצי גמר הגביע היוגוסלבי והפסיד לקבוצת הכוכב האדום בלגרד. בעונת 1992/1993 המועדון עבר לשחק בליגת העל של סרביה ומונטנגרו. המועדון שיחק בליגת העל של סרביה ומונטנגרו עד עונת 1995/1996 שבסיומה ירד לליגה השנייה של סרביה ומונטנגרו. המועדון שיחק בליגה השנייה 4 עונות. בעונה האחרונה בליגה השנייה הגיע לגמר הגביע של סרביה ומונטנגרו והפסיד לקבוצת הכוכב האדום בלגרד והעפיל לגביע אופ"א בעונת 2000/2001. המועדון ניצח בסיבוב המוקדמות בגביע אופ"א את קבוצת ויליאנדי טולביק מאסטוניה והפסיד בסיבוב הראשון לקבוצת או.אף.אי. כרתים מיוון והודח מהטורניר. בעונת 2000/2001 עלה לליגת העל, שיחק עונה אחת בליגת העל וירד שוב לליגה השנייה. המועדון שיחק בליגה השנייה של סרביה ומונטנגרו עד עונת 2005/2006, העונה האחרונה של הליגה. הקבוצות של מונטנגרו פרשו והוקמו ליגות חדשות של קבוצות מסרביה. המועדון שיחק בליגה השנייה של סרביה בעונת 2006/2007 והגיע לשמינית גמר הגביע הסרבי והפסיד לקבוצת בנט זרניאנין. בסוף העונה עלה לליגת העל הסרבית. המועדון שיחק 3 עונות בליגת העל הסרבית. בעונת 2007/2008 הגיע לשמינית גמר הגביע הסרבי והפסיד לקבוצת הכוכב האדום בלגרד. בעונת 2008/2009 הגיע לרבע גמר הגביע הסרבי והפסיד לקבוצת סבוינו. בסוף עונת 2009/2010 ירד מליגת העל הסרבית לליגה השנייה בסרביה. המועדון שיחק בליגה השנייה 3 עונת ובסוף עונת 2012/2013 עלה לליגת העל הסרבית. בעונת 2013/2014 הגיע לשמינית גמר הגביע הסרבי והפסיד לקבוצת ספרטק סובוטיצה. בעונת 2014/2015 ירד המועדון לליגה השנייה בסרביה וחזר לליגה הבכירה בעונה שלאחר מכן. בוסניה והרצגובינה אוגניין וראנייש סרביה איוואן בביץ' סרביה מרקו דורדביץ' סרביה ניקולה מיטרוביץ' סרביה פרדרג פבלוביץ' מדיה וקבצים בנושא נפרדק קרושבאץ בוויקישיתוף אתר האינטרנט הרשמי של נפרדק קרושבאץ פרופיל, באתר Transfermarkt פרופיל, באתר Soccerway
אסבסט (עיר)

אסבסט (ברוסית: Асбест; מילולית: "אזבסט") היא עיר באובלסט סברדלובסק שברוסיה. העיר שוכנת במורדותיו המזרחיים של רכס הרי אורל, כ-70 ק"מ צפונית-מזרחית ליקטרינבורג. בשנת 2010 התגוררו בה כ-69 אלף תושבים. העיר נוסדה ב-1889. במהלך המאה ה-20 התפתחה כמרכז לכריית כריזוטיל, הסוג הנפוץ ביותר של אזבסט - והוא שנתן לה את שמה. תעשיית האזבסט היא הענף הכלכלי החשוב בעיר, וכ-17% מתושביה מועסקים על ידי חברות האזבסט. המכרה המרכזי, בבעלות חברת אורלאסבסט, הוא מכרה פתוח השוכן בפאתיה של העיר. זהו המכרה הגדול מסוגו בעולם: אורכו כ-11 ק"מ, רוחבו כ-2.5 ק"מ ועומקו כ-300 מטרים. העולם המערבי מצמצם ומגביל את השימוש באזבסט מאז שנות ה-70 של המאה ה-20, בשל הנזקים הבריאותיים שעלולה לגרום החשיפה לחומר. מגבלות אלה אינן קיימות ברוסיה, ותעשיית האזבסט ממשיכה לשגשג. עם זאת, הנזקים הבריאותיים והחשש מהם נותנים את אותותיהם בעיר. רבים מהתושבים לקו במחלות שונות, ובפרט אזבסטוזיס. תושבים רבים עזבו את העיר, ואוכלוסייתה הצטמצמה מאוד מאז סוף המאה ה-20. ב-1989 התגוררו בה כ-84 אלף תושבים, בשנת 2002 ירד מספרם לכ-76 אלף, ובשנת 2010 התגוררו בה כ-69 אלף תושבים. מדיה וקבצים בנושא אסבסט בוויקישיתוף אתר האינטרנט הרשמי של אסבסט אנדרו קריימר, מקור החיים והמוות בעיר אסבסט בסיביר, באתר הארץ, 4 באוגוסט 2013
קירובו

קירובו (באנגלית: KIROBO) הוא האסטרונאוט הרובוטי הראשון בחלל, שנשלח לתחנת החלל הבינלאומית כדי ללוות את האסטרונאוטים שם כדי להפיג את בדידותם. עם זאת, נכון למועד שיגורו, הוא יודע רק לדבר יפנית. השם קירובו הוא שילוב בין המילה "קיבו" ((希望) תקווה ביפנית) ו"רובו" ((ロボ) קיצור גנרי לרובוט). החזון של מפתחי הרובוט היה לקדם את הרובוטיקה העולמית בכך שישלחו רובוט לחלל, המסוגל לקיים שיחות ולזהות פנים. באתר הפרויקט נכתב כי "קירובו הוא התקווה של הטכנולוגיה היפנית". קירובו פותח על ידי טומוטאקה טקאהאשי (Tomotaka Takahashi) בשיתוף פעולה בין Dentsu, מרכז המחקר לטכנולוגיה באוניברסיטת טוקיו, Robo Garage מאוניברסיטת קיוטו, חברת טויוטה (Toyota) וJAXA סוכנות החלל היפנית. האוניברסיטה של טוקיו וRobo Garage עבדו על החומרה של הרובוט ויצירת התנועה, חברת טויוטה עבדה על הזיהוי הקולי, וDentsu יצרו את יכולת השיחה וניהלו את הפרויקט. קירובו הוא בערך 34 ס"מ גובה, 18 ס"מ רוחב ו-15 ס"מ עומק. הוא שוקל כמעט 1 ק"ג ומדבר רק יפנית. יכולותיו כוללות גם זיהוי קול ודיבור, עיבוד שיחה, גם זיהוי פנים והקלטה. קירובו תוכנן במיוחד להתמודד בסביבת כבידה נמוכה ולנווט ולסייע לאסטרונאוט Wakata בניהול ניסויים בתחנת החלל. משימתו העיקרית היא לבדוק איך רובוטים ובני אדם יכולים לעבוד יחדיו. הוא מתמחה בתקשורת ובפעילות בתוך התחנה. הוא מקבל הוראות בעל פה ומסוגל לנהל שיחות, לזהות מילים ולשעשע גם את הרציניים שבאסטרונאוטים. קירובו הגיע לתחנת החלל הבינלאומית ב-10 באוגוסט 2013, ברכב חלל בלתי מאויש שהכיל גם 3.5 טונות של ציוד ואספקה לששת אנשי צוות החלל בתחנה. במרץ 2014 הוא חבר לקואיצ'י ואקאטה (Koichi Wakata), מפקד משלחת מספר 39 לתחנת החלל הבינלאומית והיפני הראשון הממלא תפקיד מפקד משלחת. רובוט תאום לקירובו הוא מיראטה (Mirata), בעל מאפיינים דומים שנשאר על כדור הארץ בתור גיבוי. קירובו שהה בתחנת החלל 18 חודש ונחת בחזרה במרץ 2015. עם חזרתו אמר: "מלמעלה, כדור הארץ זוהר כמו מנורת LED כחולה". עם חזרתו ליפן, הכריזו נציגי ספר השיאים של גינס כי קירובו קבע שני שיאי עולם: הרובוט אסטרונאוט הראשון הגובה הגבוה ביותר שבו רובוט ניהל שיחה, 414 ק"מ מעל פני הים, בשיחה שנערכה ב-7 בדצמבר 2013. אתר קירובו אודות קירובו, סרטון של חברת טיוטה בYouTube "Little Kirobo to Become First Robot Space Talker | Space". TechNewsWorld. 2013-06-27. נבדק ב-2013-07-01. "World's first talking robot set to go into space | Mail Online". Daily Mail. 2013-06-27. נבדק ב-2013-07-01. כתבה על שיגור קירובו באתר ערוץ 2 יפן שיגרה לחלל רובוט מדבר שיארח חברה לאסטרונאוטים, מעריב, אוגוסט 2013 Robot astronaut Kirobo sets two Guinness World Records titles באתר שיאי גינס, מרץ 2015